OpenLLM-France/wikimedia huggingface dataset:
# Eclipsi homòleg

S'anomena eclipsi homòleg als eclipsis que en Saros consecutius, ocorren en la mateixa llunació numerada d'1 a 223 i en condicions quasi idèntiques.
Saros és un període de 6.585,32 dies (una miqueta més de 18 anys i 10 u 11 dies) després dels quals es poden repetir els eclipsis. Per definició un saros són 223 mesos sinòdics (període d'una Lluna nova a la següent).
Al llarg dels períodes Saros, els eclipsis no ocorren de manera idèntica sinó que es produïxen xicotetes variacions. Aquest és el motiu perquè al llarg dels períodes Saros:
* els eclipsis naixen, si no hi ha un eclipsi homòleg en les Saros anterior.
* moren, quan no hi ha un eclipsi homòleg en les Saros posteriors.
Com d'un Saros al següent les condicions d'un eclipsi canvien lleugerament, hi hi ha eclipsis, de poca fase, que en les Saros següents ja no són eclipsis i l'eclipsi mor. Si un eclipsi no té homòleg en les Saros precedent és que naix. Quasi ningú es preocupa de quan un eclipsi naix o es mor en un Saros, simplement perquè els eclipsis són xicotets. Només els grans eclipsis de la maduresa són importants.
I com en la vida d'una persona entre nàixer i morir transcorren 1200 anys en què l'eclipsi, existeix en el Saros (sèrie llarga), primer com un eclipsi xicotet que va creixent, fins a aconseguir una maduresa de grans eclipsis i després va disminuint fins que es torna decrèpit i desapareix.
El nombre de naixements i defuncions no es compensen i la riquesa dels Saros evoluciona amb un període de 590 anys.

## Referències

* ↑ «¿Qué es homólogo? Definición, concepto y significado.» (en castellà). DiccionarioActual, 16-06-2015.
# Les aventures de Cristòfor Colom

Les aventures de Cristòfor Colom (títol original: Christopher Columbus: The Discovery) és una pel·lícula estatunidenca, britànica i espanyola, dirigida per John Glen el 1992. Cal no confondre-la amb 1492, Christophe Colomb, el film de Ridley Scott, estrenada el mateix any. Ha estat doblada al català.

## Argument

En un port de l'illa de Quios, als voltants de 1480, Cristòfor Colom, vigila el desembarcament del seu últim carregament de condiments, però un dels mariners que ajudava al desembarcament abandona la fila amb un sac de condiments sota el braç. Colom l'intercepta, fent-li saber que aquests condiments i aquests perfums són per Corona Alaquiz i no per ell. Però, després d'haver-lo insultat en turc, el mariner li gira l'esquena i s'escapoleix corrent. Harana, l'amic, diu que des que els Turcs han pres Constantinoble i la Terra santa, toleren aquest comerç a Quios. A continuació, Colom marxa a registrar el soc esperant trobar-hi coses interessants. Conversa amb un venedor qui li proposa comprar seda acabada d'arribar de les Índies, i Colom parla d'un carregament ple. El venedor li diu que aquestes teles i aquests condiments li arriben a través de Les muntanyes, i que no hi ha res a l'oest de Catai. De cop, Cristòfor Colom percep un mapa marítim, el venedor detecta un bon negoci, li anuncia que ha estat dibuixat per mariners turcs, i que no hi ha Carta portolana més precisa que aquella. No obstant això Colom li diu, que Chio està dibuixada més gran que no deuria. Però per tota resposta el venedor li diu que és la seva illa. Després d'haver-li comprat el mapa, Colom abandona el soc, però al tombar un dels carrerons, és atacat per tres individus i durant la batalla reconeix el mariner qui l'havia insultat prop del seu navili. Havent-lo fet fugir de nou gràcies a l'arribada oportuna d'Harana, que impedeix que un dels bandolers li clavi un cop de punyal a l'esquena. Durant la lluita una jove prostituta li roba el mapa.

## Repartiment

* Marlon Brando: Tomàs de Torquemada
* Tom Selleck: Ferran el Catòlic
* Georges Corraface: Cristòfor Colom
* Rachel Ward: Isabel I de Castella
* Robert Davi: Martín Alonso Pinzón
* Catherine Zeta-Jones: Beatriz Enríquez de Arana
* Oliver Cotton: Harana
* Benicio del Toro: Alvaro Harana
* Mathieu Carrera: Joan II de Portugal
* Manuel de Blas: Vicente Pinzon
* Glyn Gra: De la Cosa
* Peter Guinness: Fra Perez
* Nigel Terry: Roldan
* Nitzan Sharron: Benjamin
* Steven Hartley: Terreros

## Premis i nominacions
### Premis

* Premis Razzie 1993 :
** Pitjor segon paper per Tom Selleck

### Nominacions

* Premi Razzie 1993 :
** Pitjor film
** Pitjor segon paper per Marlon Brando
** Pitjor director per John Glen
** Pitjor guió per John Briley, Cary Bates i Mario Puzo
** Pitjor nou vingut per Georges Corraface

## Referències

* ↑ «Les aventures de Cristòfor Colom». esadir.cat.
* ↑ «Christopher Columbus: The Discovery». The New York Times.
# Aix (gènere)

Aix és un gènere de petits ànecs (família dels anàtids i ordre dels anseriformes) de situació taxonòmica controvertida dins la seva família. Són aus amb un fort dimorfisme sexual. Els mascles de les dues espècies tenen plomatges molt vistosos, fora de l'època d'eclipsi el que ha ocasionat que hagen sigut introduïts com a aus ornamentals en molts indrets, des dels seus llocs d'origen, a l'Àsia oriental i Amèrica del Nord.
Segons la classificació del Congrés Ornitològic Internacional (versió 13.2, 2023) aquest gènere està format dues espècies:
* Ànec mandarí (Aix galericulata) de distribució paleàrtica
* Ànec de Carolina (Aix sponsa) de distribució neàrtica.

## Referències

* 1 2 «Screamers, ducks, geese, swans» (en anglès). IOC World Bird List Version 13.2. International Ornithologists' Union, 01-07-2023. [Consulta: 27 desembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 75. ISBN 978-84-16728-37-4.
# Maaike Polspoel

Maaike Polspoel (Vilvoorde, 28 de març de 1989) és una ciclista belga professional des del 2008 i actualment a l'equip Lensworld-Kuota.

## Palmarès en pista

* 2011
** Campiona de Bèlgica en Persecució per equips (amb Else Belmans i Kelly Druyts)

## Palmarès en ruta

* 2011
** Vencedora d'una etapa al Boels Ladies Tour
* 2013
** 1a a la Fletxa d'Erondegem
* 2014
** 1a al Trofeu Maarten Wynants
** 1a a l'Omloop der Kempen

## Enllaços externs

* Fitxa a sitiodeciclismo
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Paul Nizan

Paul-Yves Nizan (7 de febrer de 1905 – 23 de maig de 1940) va ser un filòsof i escriptor francès.

## Biografia

Va néixer a Tours, el seu pare era enginyer de ferrocarrils. Va estudiar al Liceu Henri-IV de París, on el 1917 va fer amistat amb el seu company de classe Jean-Paul Sartre. Des de 1924 va ser alumne de l'Escola Normal Superior de París, on va fer amistat amb Raymond Aron.
El 1925 va participar en Le Faisceau de Georges Valois, el primer partit feixista francès amb tendències sindicalistes-revolucionàries. Entre 1926 i 1927 va viatjar a Aden, al Iemen, com a preceptor i poc després, el 1927, s'adhereix al comunisme i es casa.
El 1929 es gradua com a professor de filosofia i el 1931 publica la seva primer obra, Aden, Arabie que li permet donar-se a conèixer en els cercles literaris i intel·lectuals, i d'altra banda tractar d'obtenir una diputació pel Partit Comunista Francès (PCF). El mateix any publica Les chiens de garde (Els gossos guardians), on la seva reflexió sobre el paper de la filosofia idealista pren la forma d'un al·legat dirigit contra els seus antics mestres, en particular Henri Bergson i Léon Brunschvicg. A Antoine Bloyé, publicat el 1933, tracta per primera vegada la traïció de classe a través d'un home que s'evadeix de la seva condició social i passa a trair les seves arrels dissipant-se dins la moral burgesa. Aquest llibre va ser considerat per la crítica com la primera novel·la francesa del «realisme socialista».
Molts dels seus escrits reflecteixen les seves conviccions polítiques. Tanmateix, va abandonar el PCF arran del Pacte Mólotov-Ribbentrop el 1939. Va morir en la batalla de Dunkerque lluitant contra l'exèrcit alemany en la Segona Guerra Mundial.

## Obres

* Aden, Arabie (1931), va ser reeditada el 1960 amb un pròleg de Sartre.
* Les chiens de garde (1932), (en castellà: Los perros guardianes, Ediciones Península)
* Antoine Bloyé (1933)
* Le cheval de Troie (1935)
* La conspiration (1938)

## Referències

* ↑ Ruggiero, Vincenzo «Paul Nizan: conspiracy and the contemplation of crime». Crime, Media, Culture, Vol. 12, Núm. 1, 2016, pàg. 3-15. DOI: 10.1177/1741659015596113. ISSN: 1741-6590 [Consulta: 13 gener 2019].
* ↑ «Paul Nizan (1905-1940)». Chemins de Mémoire. Ministry of the Armed Forces/DPMA/SDMAE/BAPI - Office for Educational Actions and Information. [Consulta: 13 gener 2019].
* ↑ «Paul Nizan, N le maudit». Le Point, 09-02-2012 [Consulta: 13 gener 2019].
* ↑ Flower, J. «Les Ecrits de Paul Nizan (1905-1940): portrait d'une epoque». French Studies, Vol. 56, Núm. 3, 7-2002, pàg. 428-429. DOI: 10.1093/fs/56.3.428 [Consulta: 13 gener 2019].
* ↑ Oliver Frade, José M. «"Aden-Arabie" de Paul Nizan, un viaje iniciático». A: Escrituras y reescrituras del viaje: miradas plurales a través del tiempo y de las culturas. Peter Lang, 2007, p. 503–512. ISBN 978-3-03911-266-1 [Consulta: 13 gener 2019].

## Bibliografia

* Scriven, Michael. Paul Nizan: Communist Novelist. Palgrave Macmillan UK, 1988. ISBN 978-1-349-19401-8.
* Redfern, W. D.. Paul Nizan: Committed Literature in a Conspiratorial World. Princeton University Press JSTOR, 1972.
# Eix de la Terra

L'eix de la Terra és la línia imaginària que passa pels pols i sobre el qual el planeta gira una vegada cada 23 hores i 56 minuts aproximadament (dia sideral). Aquest eix no és perpendicular respecte al pla de l'eclíptica sinó que es troba inclinat, formant un angle de 66° 30′ o, el que és el mateix, 23° 30′ respecte a la normal.
L'eix apuntaria sempre al mateix punt de l'espai si no fos perquè existeix un moviment de precessió: un moviment harmònic que segueix una superfície cònica, el vèrtex de la qual es troba al centre de la Terra, i que descriu un cercle complet cada 25.000 anys. Aquest moviment se'l coneix com a precessió de l'eix de la Terra, o precessió dels equinoccis, i va ser descobert per Hiparc de Nicea el segle ii aC, quan va comparar la posició de Spica (vegeu Verge) amb els registres deixats per Timorachis i Aristil.

## Vegeu també

* Moviments de la Terra
# Carles Eugeni de Croÿ

Carles Eugeni de Croÿ (pronunciat:; rus: Карл Евгений де Круа) (1651–1702) fou un mariscal de camp i duc de la Casa de Croÿ.
El seu pare fou Jacques Philippe de Croÿ-Roeulx (1614–1685), un descendent de Jean III de Croy-Roeulx, fill d'Antoine el Gran.
Es casà amb Wilhelmina Juliana van den Bergh, filla d'Hendrik van den Bergh, 13 anys més gran que ell. El matrimoni no va tenir descendència.
Participà, el 1676, a la batalla de Lund combatent pel Regne de Dinamarca i Noruega.
Posteriorment lluità exitosament en l'exèrcit austriac contra l'Imperi Otomà i participà en l'alliberament de Viena i l'atac a Belgrad de 1690. El 18 d'octubre de 1692 posà la primera pedra de la Fortalesa de Petrovaradin i fou ascendit a Mariscal de Camp Imperial pels seus serveis.
El 1697 entrà al servei del Tsar Pere el Gran i fou nomenant Comandant en Cap de les tropes russes a Livònia. Comandà les tropes russes a la Batalla de Narva el 20 de novembre de 1700, on es rendí i fou capturat pels suecs.
Morí a Reval (Tallinn) essent presoner de guerra el 1702. A petició dels seus creditors, el seu cos, que estava a l'Església de Sant Nicolau (Tallinn), no fou enterrat durant 190 anys, i quan el seu cos fou momificat s'exhibí com una curiositat.

## Referències

* ↑ Bushkovitch 2001, p. 225
* ↑ Schuyler 2004, p. 489

### Bibliografia

* Bushkovitch, Paul. Peter the Great: The Struggle for Power, 1671-1725. Cambridge, England: Cambridge University Press, 2001. ISBN 0-521-80585-6.
* Schuyler, Eugene. Peter the Great. Part One". Kessinger Publishing, 2004. ISBN 1-4179-7142-8.
# Jean Ces

Jean Ces (Besiers, 5 de setembre de 1906 - Besiers, 25 de desembre de 1969) va ser un boxejador francès que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze de la categoria del pes gall, en perdre en semifinals contra Salvatore Tripoli i guanyar el combat per la medalla de bronze a Oscar Andrén.

## Referències

* ↑ «Jean Ces Olympic Results». sports-reference.com. Arxivat de l'original el 2011-08-18. [Consulta: 25 març 2018].
# Alectrurus

Alectrurus és un gènere d'ocells de la família dels tirànids (Tyrannidae) i l'ordre dels passeriformes. Són petits moixons que habiten en zones de pastures sud-americanes, entre Brasil, Bolívia, Uruguai, el Paraguai i l'Argentina.

## Taxonomia

Se n'han descrit dues espècies:
* Alectrurus tricolor - tirà cua de gall.
* Alectrurus risora - tirà d'estendards.

## Referències

* ↑ Els tirànids en Zoonomen Rev. 7-04-04
# Vattenfall Cyclassics 2010

La Vattenfall Cyclassics 2010 era la 15a edició de la cursa ciclista Vattenfall Cyclassics. Es va disputar el diumenge 15 d'agost de 2010 en un recorregut de 216,6 km que tenia l'origen i final a Hamburg.
La victòria fou per l'estatunidenc Tyler Farrar, que s'imposà en un esprint massiu per davant d'Edvald Boasson Hagen i André Greipel. Amb aquesta victòria Farrar es converteix en el primer ciclista a guanyar dues edicions de la Vattenfall Cyclassics.

## Equips participants

En la cursa hi prenen part 21 equips de 8 ciclistes cadascun, per a un total de 168 ciclistes.
| Ag2r-La Mondiale Astana Qazaqstan Team Caisse d'Epargne Euskaltel–Euskadi Footon-Servetto-Fuji Française des Jeux Garmin-Transitions | Lampre-Farnese Vini Liquigas-Doimo Omega Pharma-Lotto Quick Step Rabobank Team Sky Team HTC-Columbia | Team Katusha Team Milram Team RadioShack Team Saxo Bank Vacansoleil BMC Racing Team Skil-Shimano |

## Classificació

| | Ciclista | Equip | Temps | Calendari mundial UCI Punts |
| 1 | Tyler Farrar (USA) | Garmin-Transitions | 5h 02' 36" | 80 |
| 2 | Edvald Boasson Hagen (NOR) | Team Sky | m. t. | 60 |
| 3 | André Greipel (GER) | Team HTC-Columbia | m. t. | 50 |
| 4 | Alexander Kristoff (NOR) | BMC Racing Team | m. t. | 40 |
| 5 | Allan Davis (AUS) | Astana Qazaqstan Team | m. t. | 30 |
| 6 | Daniele Bennati (ITA) | Liquigas-Doimo | m. t. | 20 |
| 7 | Tom Leezer (NED) | Rabobank ProTeam | m. t. | 10 |
| 8 | Enrique Mata (ESP) | Footon-Servetto-Fuji | m. t. | 8 |
| 9 | Sébastien Hinault (FRA) | Ag2r-La Mondiale | m. t. | 6 |
| 10 | Marco Marcato (ITA) | Vacansoleil | m. t. | 2 |

## Enllaços externs

* Web oficial de la cursa Arxivat 2011-04-23 a Wayback Machine.
# Elnath

Elnath (Beta del Taure / β Tauri) és un estel situat a la constel·lació del Taure, Taurus. El seu nom, escrit de vegades com Al Nath i Alnath, prové de l'àrab النطح an-naţħ i significa «el que dona banyades». De magnitud aparent +1,68, és, després d'Aldebaran (α Tauri), el segon estel més brillant de la constel·lació. En trobar-se en el límit entre Taure —on ocupa l'extrem d'un de les «banyes del toro»— i Auriga —on ocupa el «peu dret del cotxer»— també té la designació de Bayer de γ Aurigae, encara que és utilitzada molt rarament. S'hi troba només 3 graus a l'oest de l'anticentre galàctic, el punt oposat al centre de la Via Làctia situat en la constel·lació de Sagitari.
A 131 anys llum de distància del sistema solar, Elnath és una gegant blava calenta de 13.600 K de temperatura superficial i tipus espectral B7III. La seva lluminositat —inclosa la radiació ultraviolada emesa— és 700 vegades major que la solar. El seu radi és 4,6 vegades més gran que el radi solar i té una massa 4,5 vegades major que la del Sol. Com altres estels de la seva classe, Elnath és químicament peculiar i sembla una estrella de mercuri-manganès, grup d'estels l'arquetip dels quals és Alpheratz (α Andromedae). Així, mentre el contingut de manganès és 25 vegades per sobre del solar, els continguts en calci i magnesi són sol un vuitè dels trobats en el Sol.

## Referències

* ↑ Richard O. Gray «The late B-type stars: Refined MK classification, confrontation with stromgren photometry, and the effects of rotation» (en anglès). Astronomical Journal, 4-1994, pàg. 1556–1564. DOI: 10.1086/116967.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Andrea Fabiana Torres «Fundamental parameters of B supergiants from the BCD system. I. Calibration of the (λ_1, D) parameters into Teff» (en anglès). Astronomy and Astrophysics, 1, 27-03-2009, pàg. 297–320. DOI: 10.1051/0004-6361/200811147.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 «Chemical abundances in Hg-Mn stars». The Astrophysical Journal Supplement Series, 12-1979, pàg. 675–688. DOI: 10.1086/190637.
* ↑ «Elnath» (en anglès). SIMBAD (Centre de Dades astronòmiques d'Estrasburg). [Consulta: 14 maig 2021].
* ↑ Al Nath Arxivat 2016-03-04 a Wayback Machine. (Bright Star Catalogue)
* ↑ «Elnath» (en anglès). Stars. Jim Kaler. [Consulta: 14 maig 2021].
# La Valldan (Berga)

La Valldan o Sant Bartomeu de la Valldan és un antic poble de la comarca del Berguedà, annexionat al municipi de Berga el 1970 en forma de districte. Aquest municipi ha conservat la seva personalitat i tradicions, com les caramelles, el pubillatge, la festa major, l'arribada dels reis d'Orient, la revetlla de Sant Joan o la cantada de nadales. Formen part del seu terme el santuari de la Mare de Déu de Queralt, l'església de Sant Bartomeu de la Valldan, el polígon industrial de la Valldan i la Serra de Noet. Gaudeix d'un centre cívic i d'una escola d'educació infantil i primària. El 2013 tenia 802 habitants.

## Referències

* ↑ «La Valldan (Berga)». Gran Enciclopèdia Catalana. Barcelona: Grup Enciclopèdia Catalana.
* 1 2 «Entitats que el formen. Ajuntament de Berga». Municat. Generalitat de Catalunya. Arxivat de l'original el 22 de febrer 2014. [Consulta: 10 febrer 2014].
# Draft de l'NBA del 1974

El Draft de l'NBA de 1974 va tenir com a anècdota que dos dels jugadors que hi van aparèixer, Bill Walton i Maurice Lucas, van guanyar junts el Campionat amb Portland Trail Blazers el 1977.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Bill Walton (C-F) | Estats Units | Portland Trail Blazers | UCLA |
| 2 | Marvin Barnes (F-C) | Estats Units | Philadelphia 76ers | Providence |
| 3 | Tommy Burleson (C) | Estats Units | Seattle Supersonics | NC State |
| 4 | John Shumate (F-C) | Estats Units | Phoenix Suns | Notre Dame |
| 5 | Bobby Jones (F) | Estats Units | Houston Rockets | North Carolina |
| 6 | Scott Wedman (F-G) | Estats Units | Kansas City-Omaha Kings | Colorado |
| 7 | Tom Henderson (G) | Estats Units | Atlanta Hawks | Hawaii |
| 8 | Campy Russell (F) | Estats Units | Cleveland Cavaliers | Michigan |
| 9 | Tom McMillen (F-C) | Estats Units | Buffalo Braves | Maryland |
| 10 | Mike Sojourner (C-F) | Estats Units | Atlanta Hawks | Utah |
| 11 | Jamaal Wilkes (F-G) | Estats Units | Golden State Warriors | UCLA |
| 12 | Brian Winters (G-F) | Estats Units | Los Angeles Lakers | South Carolina |
| 13 | Len Elmore (C-F) | Estats Units | Washington Bullets | Maryland |
| 14 | Maurice Lucas (F-C) | Estats Units | Chicago Bulls | Marquette |
| 15 | Al Eberhard (F) | Estats Units | Detroit Pistons | Missouri |
| 16 | Cliff Pondexter (F-C) | Estats Units | Chicago Bulls | Long Beach State |
| 17 | Glenn McDonald (F-G) | Estats Units | Boston Celtics | Long Beach State |
| 18 | Gary Brokaw (G) | Estats Units | Milwaukee Bucks | Notre Dame |
# Indohyus

Indohyus (gr. 'porc de l'Índia') és un gènere extint de mamífer artiodàctil, conegut a partir de fòssils de l'Eocè. Al desembre del 2007, un article de la revista Nature de Thewissen et al, basat en un esquelet excepcionalment complet dIndohyus provinent del Caixmir, indicà que els raoèl·lids com Indohyus podien ser l'enllaç perdut entre els mamífers terrestres i els cetacis.

## Referències

* ↑ Minkel, JR. «Closest Whale Cousin—A Fox-Size Deer? Researchers split on closest evolutionary kin to whales and dolphins». Scientific American, 19-12-2007.
# Maria Assumpció Vilà Planas

Maria Assumpció Vilà Planas (Barcelona, 26 d'abril 1944) fou de l'any 2010 al 2021 la síndica de greuges de Barcelona. També ha estat secretària executiva i tècnica a l'Associació Espanyola Contra el Càncer (1978-2002) i cofundadora i gerent de la Fundació Oncolliga d'ajuda oncològica (2002-2010). En el camp del voluntariat social ha sigut:
* Presidenta de la Federació Catalana de Voluntariat Social (2002-2010).
* Membre i presidenta de la Comissió Reguladora del Codi Ètic de l'Ajuntament de Barcelona (2002-2010), promoguda pel Consell d'Associacions.
* Tresorera de la Taula d'Entitats del Tercer Sector Social de Catalunya (2003/2005).
* Membre del Consell de Ciutat de Barcelona (2004-2009).
* Membre de la Junta Directiva de la Federació Catalana d'Entitats contra el Càncer (2005-2010).
* Presidenta de la Taula d'entitats del Tercer Sector Social de Catalunya (2007-2009).
* Vocal del Consell Municipal d'Associacions de Barcelona (2004-2009).
* Presidenta a Barcelona de International Communications Volunteers (2008-2010).

## Referències

* «sindicadegreugesbcn». [Consulta: 16 març 2016].
* Benvenuty, Luis «La Síndica de Barcelona reprocha al Ayuntamiento su falta de colaboración». La Vanguardia [Barcelona], 26-02-2016.
# Demetrio Jorge Peña Collado

Demetrio Jorge Peña Collado (Vélez Rubio, Andalusia, 1939 - Palma, 17 de novembre 2024) fou un empresari del comerç andalús establit a Mallorca. Com a gran impulsor del moviment associatiu entre l'empresariat fundà PIMEM, associació de la qual fou president en el període de 1977 a 1989. En aquesta va crear la Fundació Deixalles, composta al 50% pel Bisbat de Mallorca i al 50% per PIMEM. Per aquesta iniciativa i altres com les campanyes No la llancis se'l considera un pioner en la introducció i la promoció del reciclatge a Mallorca. Dins d'aquesta organització empresarial va crear l'Associació de Comerciants d'Electrodomèstics.
Des de la Federació de la Petita i Mitjana empresa va llançar les publicacions Informatiu PIMEM (1979), i l'especialitzada en economia Salmon, posteriorment denominada Eurosalmon, de les quals ha estat un col·laborador habitual. També fou president de PIME-Balears entre 1989 i 1992. Des de 1986 fins a la seva jubilació fou el president de l'Associació del Petit i Mitjà Comerç de Mallorca, PIMECO. El 2006 va rebre el Premi Ramon Llull.

## Referències

* ↑ Morell, Pere. «Fallece el fundador de Pimem y Pimeco Demetrio Peña, el histórico comerciante de Palma que luchó por defender el pequeño comercio» (en castellà), 17-11-2024. [Consulta: 18 novembre 2024].
* ↑ «Demetrio Jorge Peña Collado». A: Dolç i Dolç, Miquel (coord.). Gran Enciclopèdia de Mallorca. Volum 13. Palma: Promomallorca, p. 43. ISBN 84-8661702-2.
* ↑ «Relació guardonat Premis Ramon Llull» (en català). Govern de les Illes Balears. [Consulta: 19 novembre 2024].